کابل، واشنگٹن (آن لائن) طالبانک امریکہ تون مروک امن مذاکرات اٹ پک کروک قیدی تا ہڷ تس آ اوغان حکومت تون مذاکرات آتے چٹفیر۔ قطر اٹ طالبان تا دفتر نا ترجمان سہیل شاہین راجی رابطہ نا ویب سائٹ ٹوئٹر آ بیان جاری کرسا پارینے کہ بے معنہ اوڑدہی ٹی تکنیکی ٹیم بشخ ہلپک و قیدی تا یلہ کننگ ءِ وار دا سوب آن توننگک و پین سوب اسے آن۔ فروری نا اخیر اٹ طالبان و امریکہ نا نیام اٹ مروک معاہدہ ٹی پک مسوسس کہ امریکہ نا کماشی ٹی جہانی فورس آک طالبان تا کنڈآن سکیورٹی ضمانت آن پد اوغانستان آن کارہ‘ دا معاہدہ 19 سال آن برجا جنگ اناچٹفنگ نا بشخ اس ئس ولے امریکہ نا مخ تف اوغان حکومت و طالبان تا نیام اٹ مذاکرات امن اٹ اڑاند جوڑ مسنے۔ قیدی تا ہڷ تس ہڑتوم آ کنڈآن مذاکرات کن پت ودی کننگ کن ئس۔ حکومت نا ترجمان پارینے کہ او قیدی تا یلہ کننگ نا ڈٹ آ تینا کاریم ءِ برجا تخک۔
